હાઇકોર્ટના વરિષ્ઠ મહિલા એડવોકેટ મેઘા જાનીએ કાયદો પક્ષપાત નથી કરતો અને સમાન હકો આપે છે તેમ જણાવતાં કહ્યું હતું કે,‘છેલ્લાં ૧૦-૨૦ વર્ષોથી કાયદા અમલમાં છે. આ કાયદાઓ અનેક સંઘર્ષ બાદ મળ્યાં છે. જેમ કે, મથુરા રેપ કેસ, વિશાખા કેસ, એસિડ એટેક કેસ, દિલ્હી રેપ કેસ. કસ્ટોડિયલ રેપ પર કાયદા હેઠળ આવ્યો છે, દહેજ વિરોધી કાયદો અને એસિડ એટેક માટે પણ કાયદો બન્યો છે. આ કાયદાનો અમલ એ પડકાર છે. ખાસ કરીને કોર્ટ્સમાં જે સમય જાય છે એ ન્યાયની અસરકારકતા ઓછી કરે છે. કાયદાની સીમા છે પરંતુ વકિલોએ તે અમલી બને એ સુનિશ્ચિત કરવાનું છે.’